AIŠKINAMASIS RAŠTAS

Dėl Molėtų rajono savivaldybės turto perdavimo Alantos gimnazijai

 **1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo Alantos gimnazijos 2018 m. sausio 8 d. d. raštą Nr. D10-4 „Dėl turto perdavimo“, kuriuo prašoma perduoti dviviečius mokinio stalus -5 vnt., mokinio kėdes – 10 vnt. Savivaldybės turtas bus naudojamas savarankiškajai savivaldybės funkcijai – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas – įgyvendinti. Administracijos direktoriaus 2018 m. sausio 15 d. įsakymu Nr. B6-26 „Dėl Molėtų rajono savivaldybės turto pripažinimo nereikalingu arba netinkamu (negalimu) savivaldybės funkcijoms vykdyti“ turtas pripažintas nereikalingu.

Parengto sprendimo projekto tikslas – perduoti Alantos gimnazijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą trumpalaikį turtą – dviviečius stalus – 5 vnt. ir mokinio kėdes – 10 vnt.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 5 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotą turtą Alantos gimnazija naudos įstaigos veiklai.

Neigiamų pasekmių nenumatoma.

 **4. Priemonės sprendimui įgyvendinti**

Bus parengtas ir pasirašytas turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.